Kisumu

Kisumu nya mengeri ketiga pemadu besai di menua Kenya ti bepalan ba kandang menua Danau Victoria di Provinsi Nyanza suba. Iya nyadi mengeri kedua pemadu besai sepengudah Kampala ba Lembak Danau Victoria. Mengeri tu ngembuan penyampau tubuh lebih mimit ari 600,000 iku. Kandang menua metro nyengkaum Maseno enggau Ahero ngembuan penyampau tubuh 1,155,574 iku (560,942 iku lelaki, 594,609 iku indu enggau 23 iku interseks) nitihka Pengawa Ngitung Penyampau Tubuh enggau Pengawa Berumah Kenya 2019 ti dipejalaika Biro Statistik Nasional Kenya.

Ari sukut budaya, Kisumu nyadi palan endur bansa Luo di Afrika Timur. Iya nyadi palan mengeri ti pemadu tampak ba jeman sebedau enggau pengudah kolonial. Iya mengkang tampak ba jeman moden ungkup peranak asal kandang menua Kavirondo. Nama iya ditukar enda lama nyadi Port Florence, sebedau nama iya dipulaika baru.

Mengeri tu nyadi indu nengeri Kaunti Kisumu lalu nyadi indu nengeri ke suba Provinsi Nyanza ke diatu udah nadai agi. Iya nyadi penyambung ke beguna ba jalai dagang entara Danau Victoria enggau Mombasa ketegal sambung ai enggau tren. Iya mega nyadi terminal kepala ungkup asil betanam betupi Nyanza enggau kandang menua Barat. Padang Bilun Entarabansa Kisumu bisi penerebai bilun tetap ngagai Nairobi enggau mengeri bukai ke besemak baka Mombasa. Nitihka penerang ari GBB, Kisumu diatu diaku nyadi sebengkah mengeri kunchi enggau "Mengeri Milenium" – keterubah iya di dunya sereta mega di Afrika Timur.

Peninggi Kisumu iya nya 1,131 m (3.711 kaki) lalu mengeri nya urung 320 km (200 bt) barat laut Nairobi, ba tebing tasik Victoria. Iya ba tisi timur laut Teluk Winam, teluk ti panjai sereta enda dalam ti mansutka diri ari batang Danau Victoria. Kisumu bepalan 24 km (15 bt) selatan ari garis ekuator lalu ngembuan, ketegal peninggi iya, pengangat ti sedang.

Kandang metropolitan besai tu mungkur mengeri enggau kandang mengeri sereta mengeri satelit Maseno, Kondele, enggau Ahero.

 Galeri 

 Kereban sanding 

 Laman web ke bukai 

 Komiti Mengeri Menyadi Batu Kisumu
Kategori:Koordinat ba Wikidata
Kategori:Pages using infobox settlement with possible nickname list